Diari Oficial de la Generalitat Valenciana


Sumari del DOGV 7736, del 08-03-2016 (2016/1479)

RESOLUCIÓ de 17 de febrer del 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a l'activitat de banc de teixits i cèl·lules, establiment de teixits per a cèl·lules reproductores (banc de semen, banc d'embrions i banc d'ovòcits).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1479


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 17 de febrer del 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a l'activitat de banc de teixits i cèl·lules, establiment de teixits per a cèl·lules reproductores (banc de semen, banc d'embrions i banc d'ovòcits).  
 [2016/1479]  
En aquesta Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Publica, s'instrueix un expedient amb vista a la sol·licitud de Miguel Ángel Fernández Pérez, director del centre, per a la concessió d'autorització sanitària per a l'activitat de banc de teixits i cèl·lules (banc de semen, banc d'embrions i banc d'ovòcits) del centre denominat Ivf-Spain, SL, siti en l'avinguda Ansaldo, número 13, 03405 Alacant, inscrit en el Registre Autonòmic de Centres, Serveis i Establiments Sanitaris amb el número 10425.  
  
Als efectes previstos en el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, l'Ordre de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i serveis sanitaris en l'àmbit territorial de la Comunitat Valenciana, el Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i el que estableix l'Ordre de 26 de febrer de 2008, de la Conselleria de Sanitat, resolc:  
  
  
Sotmetre l'esmentat expedient a informació pública per un termini de 20 dies, a fi que els que es troben interessats puguen examinar l'expedient i formular les observacions que estimen oportunes dins de l'esmentat termini, que començarà a comptar des de l'endemà de la publicació de la present resolució.  
  
L'expedient està en el Servei d'Acreditació, Autorització i Registre de Centres, Serveis i Establiments Sanitaris de la Direcció General d'Investigació, Innovació, Tecnologia i Qualitat d'aquesta conselleria, siti a València, carrer del Misser Mascó, número 31, on les persones interessades podran examinar-lo. Les al·legacions hauran de presentar-se per escrit en les esmentades dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 17 de febrer de 2016.- El director general d'Investigació, Innovació, Tecnologia i Qualitat, Óscar Zurriaga Llorens.